दुबई के निर्यात का 40 फीसदी भारत को  
दुबई के निर्यातकों के लिए भारत और स्विटजरलैंड सबसे बड़े बाजार है और वहां के कुल निर्यात में भारत का हिस्सा 40 प्रतिशत है, जो सबसे ऊपर है।
दुबई के निर्यातकों के लिए भारत और स्विटजरलैंड सबसे बड़े बाजार है और वहां के कुल निर्यात में भारत का हिस्सा 40 प्रतिशत है, जो सबसे ऊपर है। यह बात दुबई के आर्थिक विकास विभाग की एक एजेंसी दुबई एक्सपोर्ट्स ने कही।  एजेंसी ने कहा कि दुबई के निर्यात बाजार में भारत और स्विटजरलैंड की हिस्सेदारी क्रमश: 40 फीसदी और 20 फीसदी है। इसमें सबसे बड़ा योगदान सोने का है।  दुबई की फर्में बाहर से सोना मंगाकर उसका भारत और अन्य देशों को पुनर्निर्यात करती हैं और भारत सोने का प्रमुख आयातक देश है। दुबई से होने वाले पुनर्निर्यात में भारत का हिस्सा 36 प्रतिशत है।